

**Република Србија**

**ГРАД ВРАЊЕ**

**ГРАДСКО ВЕЋЕ**

Број: 001391369 2025

Дана:21.03.2025. године

**В р а њ е**

На основу члана 12. став 6. и 7. Правилника о критеријумима и поступку доделе средстава из буџета града Врања за реализовање програма и пројеката удружења у области друштвеног и хуманитарног рада („Службени гласник града Врања“, број: 23/2016,30/17, 37/18 и 29/19), члана 17. Правилника о раду Комисије за доделу средстава удружењима из области друштвеног и хуманитарног рада („Службени гласник града Врања“, број: 23/2016), и члана 61. и 63. Пословника Градског већа града Врања („Службени гласник града Врања“, број: 5/2024), Градско веће града Врања на седници одржаној дана: 21.03.2025. године, разматрало је Предлог Комисије за доделу средстава из области друштвеног и хуманитарног рада бр.000257881/2025-3 од 20.03.2025. године и донело је

**ОДЛУКУ**

**О ФИНАНСИРАЊУ/СУФИНАНСИРАЊУ ПРОЈЕКАТА/ПРОГРАМА УДРУЖЕЊА ИЗ ОБЛАСТИ ДРУШТВЕНОГ И ХУМАНИТАРНОГ РАДА У 2025. ГОДИНИ**

**Члан 1.**

У области друштвеног и хуманитарног рада, из буџета града Врања у 2025. години, финансирају/суфинансирју се следећи пројекти:

|  |  |  |  |
| --- | --- | --- | --- |
| **Р. бр.** | **Подносилац пројекта** | **Назив пројекта** | **Одобрени износ средстава** |
| 1. | **Удружење за помоћ ментално недовољно развијеним особама (МНРО) Врање** | ,,Дневни боравак (радионичарски рад) за децу, младе и одрасла лица са сметњама у менталном развоју“ | 3.500.000 |
| 2 | **Међуопштинска организација глувих и наглувих Врање** | ,,Интеграција глувих и наглувих особа кроз активности“ | 2.500.000 |
| 3. | **Међуопштинска организација Савеза слепих Србије-Врање** | ,,Рад за добробит слепих из дана у дан“ | 2.300.000 |
| 4. | **Удружење особа са параплегијом** | ,,Једнаке могућности за све“ | 1.500.000 |
| 5. | **Удружење Говори гласно** | ,,Активно дете-срећно дете“ | 1.200.000 |
| 6. | **Удружење мултипле склерозе Пчињског округа Врање** | ,,Наше креативке“ | 850.000 |
| 7. | **Друштво за церебралну и дечију парализу,,СУНЦЕ“** | ,,Нисмо сами имамо вас“ | 850.000 |
| 8. | **Удружење,,ЈУСТИЦИЈА“** | ,,Унапређење положаја особа са инвалидитетом“ | 850.000 |
| 9. | **Удружење Жуто цвеће** | Промоција обичаја и културе врањског краја у Београду | 700.000 |
| 10. | **Субнор града Врања** | ,,Они то заслужују“ | 650.000 |
| 11. | **Српски ратни ветерани** | ,,Рад за добробит српских ратних ветерана , ратних војних инвалида и чланова породица палих бораца“ | 500.000 |
| 12. | **Удружење Коце заувек** | Акција добровољног давања крви | 500.000 |
| 13. | **Друштво онколошких пацијената** | ,,Снага је у теби!“ | 450.000 |
| 14. | **Удружење пензионера ,,ЂЕРЕНКА“** | ,,Брига о старима“ | 450.000 |
| 15. | **Удружење грађана,,ЗАШТИТНИК“** | ,,Помоћ социјално угроженима“ | 400.000 |
| 16. | **Одбор за људска права Врање** | ,,ЖЕНА –ЖЕНИ ниси сама!“ | 300.000 |
| 17. | **Удружење бајкера Врање** | ,,Хуманитарни мото сусрети: Солидарност на два точка“ | 300.000 |
| 18. | **Клуб младих уметника „54“** | ,,Едукација деце и младих у области друштвеног и хуманитарног рада- Одговорност је будућност!“ | 250.000 |
| 19. | **Кинолошко друштво ,,ШВРЋА“** | ,,Међународна изложба паса свих раса ЦАЦИБ Врање“ | 250.000 |
| 20. | **Свеправославно друштво „Преподобни Јустин Ћелијски и Врањски“** | Ми смо деца неба“ | 250.000 |
| 21. | **Удружење ,,КВАНТУМ“** | ,,Минут за здравље“ | 200.000 |
| 22. | **Ромски култрурни центар** | ,,Помоћ ромским ученицима у образовању“ | 150.000 |
| 23. | **Центар за друштвене интеграције** | ,,Подршка рањивим категоријама: едукација и оснаживање“ | 150.000 |
| 24. | **Удружење Ваши најбољи пријатељи** | ,,Сви заједно“ | 150.000 |
| 25. | **Удружење дијализираних,трансплатираних бубрежних инвалида Врања** | ,,Мала школа дијализе“ | 150.000 |
| 26. | **Коло српских сестара Врање** | ,,Снага доброте“ | 120.000 |
| 27. | **Покрет ветерана Врање** | ,,Јачање улоге удружења у друштву“ | 120.000 |
| 28. | **СУБНОР ВРАЊЕ- Фондација Бесмртни пук** | 80. Година победе над фашизмом“ | 100.000 |  |
| 29. | **Омладинско удружење ,,ПРОАКТИВЕ“** | ,,Дигитална безбедност деце“ | 100.000 |
| 30. | **Удружење ,,ЦЕДЕМ“** | ,,Једнаки“ | 100.000 |
| 31. | **Хуманитарна организација ВЕРИТТАС 017** | Пакет солидарности –подршка за бољи живот | 100.000 |
| 32. | **Центар за унапређење безбедносне културе и дигитализације у друштву – G-walker** | „Друштвени рад од јавног интереса | 100.000 |
| 33. | **Удружење ГОЦЕ ДЕЛЧЕВ Пчињски округ** | ,,Дајте крв спасите живот““ | 100.000 |
| 34. | **Удружење пензионисаних припадника војске и војних ветерана Србије-Градски одбор Врање** | ,,База података са елементима за израду социјалне карте чланова удружења у локалној заједници -Врању“II фаза | 70.000 |
| 35. | **Удружење грађана Бањице Београд-Подружница Врање** | ,,Безбедност 017“ | 70.000 |
| 36. | **Центар за информисање ТВ ИНФО ПЛУС ВРАЊЕ** | Инклузивно друштво за све | 60.000 |
| 37. | **Женски омладински активизам** | „Подизање свести о правима и улози младих жена у заједници“ | 50.000 |
| 38. | **Коалиција за транспарентност југа Србије** | ,,Деца не дискриминишу различитост“ | 50.000 |
| 39. | **ВИРАНИА –друштво за неговање слободарских традиција српског народа** | Права за све | 50.000 |
| 40 | **Родитељство плус** | ,,Кораци ка једнакости“ | 50.000 |

**Члан 2.**

Са подносиоцима пројекта из члана 1. ове Одлуке, у име Града, градоначелник закључује уговор о финансирању/суфинансирању пројеката из области друштвеног и хуманитарног рада у 2025. години.

**Члан 3.**

Одлука ступа на снагу даном доношења.

Одлуку објавити у „Службеном гласнику града Врања и званичном сајту града Врања.

**O б р а з л о ж е њ е**

У складу са чланом 7. Правилника о критеријумима и поступку доделе средстава из буџета града Врања за реализовање програма и пројеката удружења у области друштвеног и хуманитарног рада, Градско веће града Врања расписало је јавни конкурс за финансирање или суфинансирање пројеката удружења у области друштвеног и хуманитарног рада. Текст конкурса објављен је на званичном зајту града Врања и био отворен 15 дана.

Комисија за доделу средстава удружењима у области друштвеног и хуманитарног рада, извршила је стручну оцену свих пристиглих пријава, сачинила листу вредновања и рангирање пријављених пројеката по расписаном конкурсу од 11.03.2025. године. Листа вредновања објављена је на званичном сајту града Врања, на исту је изјављен један приговор, који је Градско веће одбило као неоснован.

Сходно одредбама члана 8. став 7. Правилника о критеријумима и поступку доделе средстава из буџета града Врања за реализовање програма и пројеката удружења у области друштвеног и хуманитарног рада („Службени гласник града Врања“, број: 23/2016,30/17,32/17, 37/18 и 29/19 ), Комисија за доделу средстава удружењима у области друштвеног и хуманитарног рада утврдила је Предлог Одлуке о додели средстава за финансирање/суфинансирање пројеката у области друштвеног и хуманитарног рада број: 000257881/2025-3 од 20.03.2025. и доставила Градском већу.

На основу Предлога може се закључити да је Комисија утврдила да одобрени пројекти у потупности задовољавају услове конкурса, пројекти су детаљно разрађени, са реалним буџетом, активности усмерене постизању циља, те Градско веће усваја предлог Комисије и доноси Одлуку као у диспозитиву.

**ПРЕДСЕДНИК ГРАДСКОГ ВЕЋА,**

**др Слободан Миленковић**



**Република Србија**

**ГРАД ВРАЊЕ**

**ГРАДСКО ВЕЋЕ**

Број: 001391369/1 2025

Дана:21.03.2025. године

**В р а њ е**

На основу члана 61. Пословника Градског већа града Врања („Сл. гласник града Врања, број: 5/2024), Градско веће града Врања на седници одржаној 21.03.2025. године разматрало је Записник Комисије за доделу средстава удружењима из области друштвено хуманитарног рада са извештајем о реализацији пројеката за 2024. годину бр.000257881/2 од 11.03.2025. године и донело следећи

***З А К Љ У Ч А К***

Прихвата се Записник Комисије за доделу средстава удружењима из области друштвено хуманитарног рада са извештајем о реализацији пројеката за 2024. годину бр.000257881/2 од 11.03.2025. године и даје сагласност Одељењу за друштвену делатност да покрене поступак повраћаја ненменски утрошених средстава за удружења која нису оправдала одобрена средства.

Закључак доставити: Саши Стаменковићу, члану Градског већа, Одељењу за друшвене делатности и Писарници града Врања.

**ПРЕДСЕДНИК**

**ГРАДСКОГ ВЕЋА,**

**др Слободан Миленковић,**



**Република Србија**

**ГРАД ВРАЊЕ**

**ГРАДСКО ВЕЋЕ**

Број: 001391369/2 2025

Дана:21.03.2025. године

**В р а њ е**

На основу члана 61. Пословника Градског већа града Врања („Сл. гласник града Врања, број: 5/2024), Градско веће града Врања на седници одржаној 21.03.2025. године разматрало је предлог градоначелника у вези са одржавањем манифестације „Дани Врања 2025. године“ и донело следеће:

***З А К Љ У Ч К Е***

1.Градско веће је сагласно да се Јавној установи Туристичка организација града Врања повери организовање манифестације „Дани Врања 2025. године“

2.Манифестација ће бити реализована у сарадњи Туристичке организације града Врања и Организационог одбора манифестације „Дани Врања 2025. године“ који је именован Решењем Градског већа бр.001233582/8 2025 од 20.03.2025. године.

Закључке доставити: Јавној установи Туристичка организација града Врања и Писарници града Врања.

**ПРЕДСЕДНИК**

**ГРАДСКОГ ВЕЋА,**

**др Слободан Миленковић,**



**Република Србија**

**ГРАД ВРАЊЕ**

**ГРАДСКО ВЕЋЕ**

Број: 001391369/3 2025

Дана:21.03.2025. године

**В р а њ е**

На основу члана 61. и 63. Пословника Градског већа града Врања („Службени гласник града Врања“, број: 5/2024), Градско веће града Врања на седници одржаној дана: 21.03.2025. године, донело је:

**Р е ш е њ е**

**I** Ставља се ван снаге Решење о образовању Комисије за процену штете на пољопривредним усевима, засадима, пољопривредном земљишту и шумама у приватној својини настале као последица елементарне непогоде бр. 06-104/5/2019-04 од 27.05.2019. године.

**II** Решење ступа на снагу даном доношења и биће објављено у Службеном гласнику града Врања.

**ПРЕДСЕДНИК**

**ГРАДСКОГ ВЕЋА,**

**др Слободан Миленковић**



**Република Србија**

**ГРАД ВРАЊЕ**

**ГРАДСКО ВЕЋЕ**

Број: 001391369/4 2025

Дана:21.03.2025. године

**В р а њ е**

На основу члана 144 Закона о општем управном поступку („Службени гласник Републике Србије бр.18/2016), члана 61. и 63 Пословника Градског већа града Врања („Сл. гласник града Врања, број: 5/24), Градско веће града Врања, на седници одржаној 21.03.2025 године, донело је:

**Р Е Ш Е Њ Е**

I.Исправља се техничка грешка у Решењу Градског већа број: 000497416/8 од 18.02.2025. године, тако што се у члану 1, ставу 2 речи „Милан Илић, заменик градоначелника“ замењују речима „Дарко Раденковић, члан Градског већа“

II Решење о исправци почиње да производи правна дејства од када и Решење Градског већа број: 000497416/8 од 18.02.2025. године.

III Решење је коначно.

**Образложење**

Одредбама члана 144 Закона о општем упрвном поступку (Службени гласник РС број 18/2016) прописано је да орган увек може да исправи своје решење или његове оверене преписе у уклони грешке у именима или бројевима, писању или рачунању и друге очигледне нетачности.

Сходно напред наведеном Градско веће овим решењем исправља техничку која је настала приликом израде решења.

**ПРЕДСЕДНИК**

**ГРАДСКОГ ВЕЋА**

**др Слободан Миленковић**